Fyrsta barnnabókin var A Bear called Paddington, og hon kom út í 1958. Hesa tíðina starvaðist Michael Bond sum kameramaður í BBC. Eftir at hava skrivað fyrstu bókina um Paddington, gjørdist Michael so bitin av hesum, at hann helt fram at skriva til børn, og í 1967 vóru bøkurnar so væl umtóktar, at tað gjørdist møguligt hjá honum at vera rithøvundur burturav og gevast at arbeiða á BBC. Paddington er eisini vorðin til leiku, hann hevur verið myndevni á frímerki, og í 2000 varð ein bronzustandmynd av henni sett upp á Paddington støðini í London.